ખાસ આર્કિટેકની મદદથી અહીં 500 વરસ જૂના ઈટાલિયન ગામડાનું નિર્માણ કરવામાં આવ્યું છે. પાંચસો વરસ પહેલાં ગામડાની શેરી બનાવીને એમાં એ જ સ્ટાઈલનાં ઘર, બગીચા, ઘેટાંને રાખવાના વાડા… પ્રવાસીઓનાં આકર્ષણ માટે ખાસ લાંબી ડોકવાળાં ઈટાલિયન ઘેટાં રાખવામાં આવ્યાં છે. લાંબી ડૉક અને ઊંચાઈ ધરાવતાં સફેદ રંગનાં ઘેટાં સાથે ફોટા પડાવતા પ્રવાસી જાણે થાકતાં જ નથી. આ ઈટાલિયન ગામની અંદર આવેલી રેસ્ટોરાંમાં ઈટાલિયન ફૂડ અને દુકાનમાં ઈટાલિયન ચીજવસ્તુ મળી રહે. અહીં દોઢ-બે કલાક ફરો ત્યારે ભૂલી જાવ કે તમે થાઈલૅન્ડમાં છો. તમને એમ જ લાગે કે તમે ઈટાલિયન કે કોઈ યુરોપિયન દેશના સદીઓ જૂના ગામડામાં લટાર મારો છો.